చెన్నై, ఫిబ్రవరి 15 (ఆంధ్రజ్యోతి): రాష్ట్రంలో నెలకొన్న అసాధారణ పరిస్థితిలో స్థానిక సంస్థల ఎన్నికల కంటే ముందుగానే అసెంబ్లీ ఎన్నికలు జరిగే అవకాశముందని డీఎంకే కార్యాచరణ అధ్యక్షుడు ఎంకే స్టాలిన తెలిపారు. కోయంబత్తూరులో బుధవారం డీఎంకే యువజన విభాగం సదస్సులో ఆయన మాట్లాడుతూ.. రాష్ట్రంలో తాత్కాలిక సీఎం పన్నీర్సెల్వం నాయకత్వంలో ఆపద్ధర్మ పాలనే కొనసాగుతోందని, ఇరువర్గాల మధ్య తలెత్తిన ఆధిపత్య పోరులో అధికార అన్నాడీఎంకే రెండు ముక్కలైందన్నారు. ఈ పరిస్థితుల్లో ఓపీఎస్ ప్రభుత్వాన్ని కొనసాగించినా బలపరీక్షలో ఓడిపోవడం ఖాయమని, అదే జరిగితే స్థానిక సంస్థల ఎన్నికల కంటే ముందుగానే అసెంబ్లీ ఎన్నికలు జరుగుతాయని విశ్లేషించారు. ఎన్నికలకు సిద్ధంగా ఉండాలని పార్టీ కార్యకర్తలకు పిలుపునిచ్చారు. అసెంబ్లీలో బలపరీక్ష జరిగితే పన్నీర్సెల్వం వర్గానికి మద్దతిచ్చే ప్రసక్తే లేదని స్పష్టం చేశారు. అసెంబ్లీలో బలపరీక్షకు గవర్నర్ ఆదేశిస్తారనే డీఎంకే శాసనసభ్యుల సమావేశం జరగనుందన్న మీడియా కథనాలను స్టాలిన ఖండించారు. కాగా, ఎమ్మెల్యేలంతా తక్షణం చెన్నైకి తరలిరావాలని డీఎంకే మౌఖిక ఆదేశాలు జారీ చేసింది. దీంతో ఆ పార్టీ ఎమ్మెల్యేలు గురువారం ఉదయానికి చెన్నై చేరుకోనున్నారు. డీఎంకే పార్టీకి 89 మంది ఎమ్మెల్యేలున్న విషయం తెలిసిందే. అయితే తాము ఎమ్మెల్యేలకు ఎలాంటి ఆదేశాలు జారీ చేయలేదని స్టాలిన్ అన్నారు.
chennai, fibravari 15 (aandhrajyoti): rashtramlo nelakonna asaadhaarana paristhitilo sthaanika samsthala ennikala kante mundugaane assembley ennikalu jarige avakaasamundani dmca kaaryaacharana adhyakshudu enke stalina telipaaru. koyambatturulo budhavaaram dmca yuvajana vibhagam sadassulo aayana maatlaadutuu.. rashtramlo taatkaalika cm pannirselvam naayakatvamlo aapaddharma palane konasagutondani, iruvargaala madhya talettina aadhipatya porulo adhikara annadienke rendu mukkalaindannaru. ee paristhitullo ops prabhutvaanni konasaginchina balapareekshalo odipovadam khayamani, adhe jarigithe sthaanika samsthala ennikala kante mundugaane assembley ennikalu jarugutaayani vislaeshimchaaru. ennikalaku siddamgaa undaalani party kaaryakartalaku pilupunicchaaru. assembleelo balapareeksha jarigithe pannirselvam vargaaniki maddatiche prasakte ledani spashtam chesaru. assembleelo balapareekshaku gavarnar aadesistaarane dmca saasanasabhyula samavesam jaraganundanna media kathanaalanu stalina khandinchaaru. kaga, emmelyelanta takshanam chennaiki taraliraavaalani dmca moukhika aadesaalu jaarii chesindi. deentho aa party emmelyelu guruvaram udayaaniki chennai cherukonunnaru. dmca paarteeki 89 mandi emmelyelunna vishayam telisinde. ayithe taamu emmelyelaku elanti aadesaalu jaarii cheyaledani stallin annaru.